Source: http://docplayer.hu/2794197-A-villamosenergia-ipari-orszagos-termeszetbarat-talalkozok-vott-versenyeihez.html
Timestamp: 2018-04-25 04:10:55
Document Index: 17762729

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

a Villamosenergia-ipari Országos Természetbarát Találkozók (VOTT) versenyeihez - PDF
a Villamosenergia-ipari Országos Természetbarát Találkozók (VOTT) versenyeihez
Download "a Villamosenergia-ipari Országos Természetbarát Találkozók (VOTT) versenyeihez"
1 V E R S E N Y S Z A B Á L Y Z A T a Villamosenergia-ipari Országos Természetbarát Találkozók (VOTT) versenyeihez Budapest, 2011.
3 T A R T A L O M Előszó... 4 Bevezetés A Versenyszabályzat hatálya Általános előírások Versenyek rendezése A részvétel feltételei Résztvevők felelőssége, kötelessége és joga Fegyelmi szabályok, óvás, fellebbezés A tagozat (Terepverseny) szabályai B tagozat (Városismereti verseny) szabályai C tagozat (Összesített verseny) szabályai D tagozat (Tájékozódási futás) szabályai E tagozat (Rádiós éterverseny) szabályai F tagozat (Szenior verseny) szabályai G tagozat (Legeredményesebb társaság verseny) szabályai Melléklet
4 E L Ő S Z Ó A Villamosenergia-ipari Társaságok Munkaadói Szövetsége az Erőművek Független Egyesülésével egyetértésben és részvételével létrehozta a Villamosenergia-ipari Sportbizottságot (VSB). A VSB gondozza a villamosenergia-ipari sportolók iparági jelentőségű találkozóit (országos versenyeit). A VSB a hagyományos iparági sportok sajátos követelményeinek teljesítése érdekében megalakította a sportági bizottságokat. A bizottságok egyik feladata a sportági találkozókon programba vett versenyek versenyszabályzatának elkészítése. A jelen Versenyszabályzatot a Természetbarát Sportági Bizottság (TSB) dolgozta ki 2004-ben, majd módosította egységes szerkezetben 2011-ben. Az országos villamosenergia ipari sportrendezvények sorában a természetbarát találkozó (VOTT) egyedülálló, több mint 60 éves múlttal, a hagyományon alapuló, jól kidolgozott és bevált Alapszabállyal rendelkezett már 2004-ben is, s a TSB ezt a 2004-ig használatban levő Alapszabályt tekintette a VSB által megkívánt versenyszabályzat törzsének. A évi korszerűsítés figyelembe vette az évtizedes tapasztalatokat, az időközben történt változások, rendezői ötletek, fejlesztések azonban időszerűvé tették a szabályzat ismételt átdolgozását. A szerkesztők szándéka szerint tehát a jelen Versenyszabályzat a VOTT versenyeinek sikeres megrendezését a korábbi Versenyszabályzathoz hasonlóan évtizedes távlatban is szolgáló dokumentum. A VOTT mozgalomban sokéves tapasztalattal rendelkező résztvevő versenyzők és vezetők észrevételeikkel, javaslataikkal segítették a Versenyszabályzat létrehozását. A VOTT megalapításában és első évtizedeiben áldozatos lelkesedéssel úttörő munkát végző sporttársak közreműködése pedig különösen értékes. A szerkesztőség elismerését fejezi ki a közülük is kiemelkedő Czibulya Jánosnak( ), Fejér Leventének, Györki Antalnak, Hoffmann Lászlónak ( ), Hrenkó Józsefnek, Kis Lajosnak, Kiss Jánosnak, Koncz Gézának, Mankher Endrének ( ), Németh Endrének, Trefil Károlynak, akik elévülhetetlen érdemeket szereztek a VOTT versenyeinek sok évtizedes sikereiben. Kegyelettel emlékezik meg továbbá a VOTTért ugyancsak nagyrabecsült szolgálatokat tett érdemes sporttársakról, akik már nem lehetnek köztünk: Bonyhádi Ferencről, Diviaczky Gyuláról, Kováts Ferencről, Kubát Hugóról, Nagy Árpádról, Paku Mihályról, Pozder Györgyről, Szinok Gáborról, Varsányi Endréről, Vass Istvánról. 4
5 A szerkesztők külön köszönetet mondanak a munkát észrevételeivel és tanácsaival inspirálóan támogató Várhelyi Gézának, a VSB vezetőjének. Budapest, július A VOTT Versenyszabályzatot átdolgozta a TSB mint Szerkesztőség. Tagjai: Jakab Albert Bacsó Nándor Franczva László Kozma Imre Németh Lászlóné elnök Jóváhagyták a Villamosenergia-ipari Sportértekezlet december..-i ülésén. A jóváhagyással egy időben a évi Versenyszabályzat hatályát veszti. 5
6 B E V E Z E T É S Az egri Áramszolgáltató által 1951-ben kezdeményezett vándordíjas természetjáró versenyből fejlődött ki a Villamosenergia-ipari Országos Természetbarát Találkozó hagyománya. Néhány év múltán már nemcsak a terepverseny vándordíjáért versenyzők, hanem további szakágakban versenyzők és egyre több érdeklődő is részt vett a rendezvényen, amelyből így igazi találkozó lett. Az eredeti alapító levél és annak módosításai a természetjárással és a környezetismerettel összefüggő versenyekről rendelkeztek. Ennek nyomán az április hóban Diviaczky Gyula, Mankher Endre és Pozder György által összeállított alapszabály több mint egy évtizeden át, azaz tíznél több találkozón volt a versenyek éltető vezérfonala. Az évi, majd az ennek helyébe lépett évi alapszabály mindenki által világosan érthető keretet adott a versenyeknek. A tömegesedés idején is szilárd alap volt, serkentette az érdeklődést és az évről-évre megújuló vetélkedést. Megőrizte a találkozók frissességét, és generációkat nevelt a természetjárás, a környezetismeret szeretetére, az egészséges sportszellemre. A versenyek vonzereje egyre nagyobb tömeget mozgósított. A csapatok száma megközelítette a százat, a résztvevők száma pedig meghaladta az ezret. Fejlődött a versenyek technikája, egyre sokrétűbbek lettek a feladatok. Mind a jól bevált versenyelemek, mind a fejlesztő kezdeményezések rengeteg hasznos tapasztalatot tártak fel, amelyekkel a versenyek sikerét fokozni lehet. A VOTT hagyománya a versenyek szigorú tisztasága, amit a korrekt feladatkitűzés, lebonyolítás és eredményértékelés, illetve a sportszerű részvétel jellemez. A pontos dokumentálás és tájékoztatás mellett kerülni kell a bürokratikus szabályozást, biztosítani kell a szabályok egyszerűségét, közérthetőségét, mindenki által jól megjegyezhető és könnyen alkalmazható formáját. A rendezők és a résztvevők tapasztalatai, észrevételei, javaslatai alapján az eredeti célok még sikeresebb megvalósítása érdekében időről-időre indokolt a versenyszabályzat (alapszabály) átdolgozása. A évi Versenyszabályzatban az ésszerűség által megalapozott és a gyakorlat során esetenként már amúgy is alkalmazott, a résztvevők által elfogadott, illetve igényelt változtatások szabály-szerűvé tétele történt meg. A Versenyszabályzat a korábbiak 6
7 szellemében, a fejlődés eredményeit hasznosítva kívánta a találkozók versenyeit tovább éltetni, a versenyek hagyományait tisztán megőrizni, a rontó és kedv-szegő vitákat elkerülni. A rendezők számára támogatást nyújtott, hogy a megterhelő tömegesség ellenére a figyelmüket az örömszerző lehetőségek minél szélesebb körű megvalósítására fordíthassák. A VSB évi ülésén határozatot hozott az összes sportági Versenyszabályzat felülvizsgálatáról, ezért a TSB áttanulmányozta a Versenyszabályzatot és javaslatot fogalmazott meg annak módosítására a Természetbarát Sport Értekezlet (TSÉ) számára. A 2011-ben bevezetésre kerülő módosítások az időközben szerzett tapasztalatokat építik be a szabályzatba. Nem változott ugyanakkor a szerkesztők szándéka a tekintetben, hogy a Versenyszabályzat továbbra is azokat a követelményeket, formákat, módszereket és eljárásokat rögzítse, amelyek a versenyeken a rendezés, a lebonyolítás és az értékelés egyértelműségét, a résztvevők számára az egyenlő esélyt és az ellenőrizhetőséget biztosítják anélkül, hogy a versenyformáknak az adott helyhez, időhöz való rugalmas alkalmazását gátolnák. A versenyszabályzat lehetővé teszi a versenyek értékelésbeli folyamatosságát, ezáltal éleszti és élteti az egészséges vetélkedés szellemét, de tág teret hagy a fejlesztő, élénkítő kezdeményezéseknek is, hogy a VOTT alapvető gondolatai a villamosenergia-ipari összetartozás egészséges környezetben, az egymás iránt érzett megbecsülésben és szeretetben, a környezetünkért való együttgondolkodásban és cselekvésben minél jobban hassanak. A pontosított szabályok a megfogalmazók szándéka szerint további fejlődés forrásai, mint ahogy azok voltak a korábbi szabályok, szabályzatok is. A Versenyszabályzat a találkozók tapasztalatain kívül a sportágak országos és nemzetközi tapasztalatait is érvényesíti. Lehetőleg igazodik a kapcsolódó sportági országos versenyszabályzatokhoz. A VSB kéri minden sporttársunk aktív közreműködését az esetleges tévedések, hibák kiküszöbölésében, a még nem kellően kidolgozott lehetőségek feltárásában. Közöljék észrevételeiket, tapasztalataikat. Tegyenek javaslatokat a tökéletesítésre, hogy a soron következő alkalommal mód legyen a versenyek szabályainak továbbfejlesztésére. 7
8 1. A V E R S E N Y S Z A B Á L Y Z A T H A T ÁLYA 1.1. Ez a Versenyszabályzat a Villamosenergia-ipari Országos Természetbarát Találkozók (VOTT) versenyeinek egységes meghirdetését, rendezését, lebonyolítását, értékelését és díjazását szabályozza. Rögzíti az ezekkel kapcsolatos teendőket, a felelősök és a közreműködők körét és feladataikat A VOTT-on a Versenyszabályzat és pontjában meghatározott versenyeket minden alkalommal meg kell hirdetni. A 11. pont versenye ajánlott. Ezeken kívül más verseny is rendezhető, amennyiben az a találkozó rendjét és az állandó versenyek zavartalanságát nem sérti Versenyszabályzat rendelkezéseit mind a VOTT rendező szervei és annak tagjai, mind a versenyeken résztvevők és vezetőik kötelesek betartani A Versenyszabályzat egyes előírásai alól különös méltánylást érdemlő esetben a rendező szerv kérelmére a TSB felmentést adhat. Ilyen irányú kérelmet a TSB-nek legkésőbb a találkozó előtt egy hónappal lehet benyújtani. A felmentés birtokában a rendező szerv köteles a versenyek minden résztvevőjét hirdetmény útján (a versenykiírásban, vagy más egyéb alkalmas módon) a verseny megkezdése előtt az eltérésről részletesen tájékoztatni A Versenyszabályzat módosítására a VOTT előtt legalább 30 nappal kell a következő évi versenyekre előirányzott javaslatot a TSB-hez beterjeszteni. A módosításról a TSB előterjesztésére a TSÉ a találkozó idején dönt. A döntésről a TSÉ jegyzőkönyvének megküldésével a TSB a VSB-t, illetve a VSÉ-t tájékoztatja és a döntés jóváhagyását kezdeményezi. A módosítás szövegét és annak szükség szerinti értelmezését a közönséggel legalább a versenyfelhívásban és a versenykiírásban megismételve kell közölni, továbbá ajánlott egyéb módon (céghíradók, szakszervezeti híradó, más közlemények stb. útján) is hirdetni A Versenyszabályzat törzspéldányát a TSB őrzi. A módosításokat ehhez kell csatolni A Versenyszabályzat betartásáról a TSB gondoskodik Ez a Versenyszabályzat január 1-től hatályos, és a 62. VOTT-on kell első ízben alkalmazni. 8
9 2. Á L T A L Á N O S E L Ő Í R Á S O K 2.1. A VOTT versenyeinek célja a villamosenergia-ipar alkalmazottai számára lehetőséget nyújtani szellemi és fizikai erőkifejtésre, Magyarország természeti és műveltségi kincseinek megismerésére és megbecsülésére. Cél továbbá ösztönözni az iparág ifjúságát a természet szeretetére, az egészséges életmódra, a sportszerű versenyszellemre, a haza kincseinek védelmére és ápolására A versenyek tárgya a természetjárás, a túravezetés és a tájékozódás, a településtörténet és a kultúra, valamint az ezekhez szorosan kapcsolódó egyéb ismeretek, készségek A versenyek fajtái Állandó versenyek azok, amelyek a találkozók során a villamosenergia-ipari országos sportélet részeként hagyományossá váltak. Meghirdetésük minden találkozón alapvető feladat, és kellő számú jelentkező esetén megrendezésük a rendező szerv kötelessége. Összefüggő értékelési rendbe tartoznak és vándordíjjal jutalmazottak. Az állandó versenyek a következők: tájékozódási terepverseny: A tagozat, városismereti verseny: B tagozat, összesített verseny: C tagozat, tájékozódási futóverseny: D tagozat, szenior verseny: F tagozat, legeredményesebb társaság verseny: G tagozat Választható verseny a rádiós éterverseny: E tagozat, amelynek meghirdetése és megrendezése a rendező szervnél rendelkezésre álló szakértő(k), illetve a kellő számú előzetes jelentkező esetén lehetséges és ajánlott Egyéb versenyek. Az állandó versenyek mellett a találkozó céljának elérését szolgáló más szellemi vagy fizikai sport versenye is megrendezhető. Kerülni kell azonban a résztvevők túlterhelését, a programoknak az időt és a költségeket tekintve a céllal arányban nem álló kiterjesztését. 9
10 Az egyéb versenyek megrendezéséhez a TSB előzetes hozzájárulása szükséges. (Egyéb verseny lehet pl. a kerékpáros verseny, a rádiós rókavadászat, a légpuskás lövészverseny stb.) 10
11 3. V E R S E N Y E K R E N D E Z É S E 3.1. A versenyeket évente egyszer, a VOTT programjának részeként kell megrendezni A versenyek nappal vagy éjjel (közvetlen a sötétedés után és a hajnali szürkület előtt) rendezhetők A versenyek rendezésében résztvevők: TSB, rendező szerv, rendező bizottság (RB), versenybíróság (VB), ellenőrző bírók TSB elkészíti és előterjeszti a Versenyszabályzat módosítását, dönt a Versenyszabályzat rendelkezése alóli felmentésről, jóváhagyja a versenybíróság elnökének és az ellenőrző bírónak a személyére tett javaslatot, illetve kijelöli őket, szakmai segítséget nyújt a rendező szervnek a Versenyszabályzatban meghatározott célok megvalósításában, felügyel az előkészítés, a lebonyolítás, az eredmények értékelése és kihirdetése során a versenyszabályzat és a hazai sportszabályzatok betartására, másodfokon dönt a versenyeredményt érintő óvásról, jelentést készít, illetve észrevételeket és javaslatokat tesz a VSB részére a rendező szerv tevékenységével kapcsolatban, mind a VSB felkérésére, mind saját kezdeményezésére Rendező szerv A rendező szervet a VSB kéri fel a VOTT és a versenyei megrendezésére. Versenyt rendező szerv az a társaság lehet, amely képes a Versenyszabályzat és a hagyományok szerint a versenyek zavartalan, sikeres lebonyolítására, biztosítani tudja a versenyzők természetbaráthoz illő, kulturált ellátását, illetve a mindezekhez szükséges személyi és tárgyi feltételeket. A rendezésre pályázhat a villamosenergia-iparág bármely társasága, amely kötelezettséget vállal a feltételek maradéktalan teljesítésére. 11
12 A pályázatot a VSB-hez írásban kell benyújtani lehetőleg a tárgyévet kettővel megelőző év november 30-ig. A VSB jogosult arra, hogy többéves programot készítsen a találkozók rendezésére. E célból a rendező szerveket előre felkérheti a rendezésre, jelentkezésüket előre elfogadhatja és programba veheti, tartalék helyszínt is előirányozhat. A VSB a TSB véleményét kikérve terjeszti elő a tárgyévi találkozó rendező szerve jelentkezésének és kötelezettségvállalásának elfogadását a VSÉ számára, valamint a döntést követően intézkedik az írásbeli megbízásról. A rendező szerv képviselője a tárgyévet megelőző VOTT-on ünnepélyesen meghívja a közönséget a találkozóra és a versenyekre, létrehozza a RB-ot, biztosítja a RB által készített, és a TSB által felülvizsgált és elfogadott intézkedési terv teljesítéséhez szükséges anyagi és személyi feltételeket, beszámoltatja a RB-ot, javaslatot tesz a TSB-nek az ellenőrző bíró(k) személyére, a TSB jóváhagyásával felkéri az ellenőrző bírókat és megbízást ad nekik Rendező bizottság javaslatot tesz a TSB részére a VB elnökének a személyére, és a TSB egyetértésével megbízást ad neki, ellenőrzi a VB munkáját, intézkedési tervet dolgoz ki a versenyek előkészítésére, lebonyolítására, gondoskodik a versenyzők zavartalan, az eredményes versenyzést segítő ellátásáról (szállás, étkezés, szállítás), gondoskodik a versenyekkel kapcsolatos információk (felhívás, értesítő, szabályzatok, utasítások, rajt- és eredménylisták, propaganda közlemények) kiadásáról és terjesztéséről, gondoskodik az ünnepélyes megnyitóról, és a záróünnepségen az eredményhirdetésről és a díjkiosztásról, meghívja a TSB képviselőjét az előkészítő munkákon a szerinti feladatok teljesítése érdekében való részvételre, biztosítja a részvétel feltételeit. 12
13 Versenybíróság A versenybíróság tagjai: elnök, elnökhelyettes, titkár, bemérő bírók, rajt-, állomás- és célbírók, pályafelvezetők és bontók, pontőrök, az értékelő bizottság tagjai A VB elnöke megalakítja a VB-ot, tagjai közül kijelöli a helyettesét és a VB titkárát, gondoskodik a versenyorvosi ügyelet biztosításáról, meghatározza a versenyek szakszerű lebonyolításának személyi feltételeit úgy, hogy a versenyzőket semmiféle fennakadás ne zavarja a versenyfeladatok teljesítése közben: ennek megfelelően igényli a technikai segítő személyzetet a RB-tól, gondoskodik a versenyfeladatok kidolgozásáról, gondoskodik a verseny technikai feltételeinek megteremtéséről, beszerzi a versennyel kapcsolatos hatósági engedélyeket, illetve eleget tesz a bejelentési kötelezettségeknek, továbbá kapcsolatot tart a versenyek idején a hatóságokkal, összeállítja a versennyel kapcsolatos felhívásokat, utasításokat, értesítőket, tájékoztatókat, együttműködik a RB-gal a versenyzőknek a versenyeken való pontos részvétele biztosításában, gondoskodik az óvással kapcsolatos teendőkről, kihirdeti a versenyeredményt, részt vesz a díjak átadásában, elkészíti és kiadja a versenyek eredményértékelését tartalmazó listákat Ellenőrző bírók Az ellenőrző bírókat a rendező szerv javaslatára az TSB bízza meg. Az ellenőrző bírók ellenőrzik a kidolgozott versenyfeladatok szakmai helyességét, ezen belül azt, hogy azok megfelelnek-e a Versenyszabályzatnak és a sportági szabályzatoknak, ellenőrzik a versenyzők részvételi jogosultságát, ellenőrzik a versenypályákat és a versenyzők részére kiadott dokumentumokat, hogy azok megfelelnek-e a kidolgozott feladatoknak, 13
14 ellenőrzik a versenyzők sportszerű magatartását, ellenőrzik a versenyek során az időmérést és a versenyfeladatok teljesítésének hiteles rögzítését, az elsődleges adatokat tartalmazó dokumentumok szakszerű, egyértelmű elkészítését és kezelését, ellenőrzik az eredményértékelést, az eredménylistákat és az eredményhirdetést, megvizsgálják a versenyeredmények igazolását illetően felmerülő vitás eseteket, a VB elnökével egyetértésben a helyszínen dönthetnek és igazolást adhatnak, sportszerűtlenséget tapasztalva felfüggeszthetik a vétkesek versenyzési jogát, kizárásra és a versenyeredmény megsemmisítésére javaslatot tehetnek. Amennyiben a sportszerűtlenségben a rendezőség tagja részes, az ellenőrző bírók a további közreműködést felfüggesztik, és javaslatot tesznek a verseny tisztaságának megőrzése érdekében szükséges intézkedésekre, intézkedéseikről a VB elnökét a lehető legrövidebb időn belül tájékoztatják, működésükről a verseny eredményhirdetése (a versenyeredményértesítő kiadása) után írásban jelentést tesznek a TSB részére A versenyek előkészítési és lebonyolítási határidői döntés a VOTT rendezőjéről a VSÉ-n kb. másfél évvel az érintett évi VOTT előtt, a VOTT résztvevőinek meghívása: a VOTT záróünnepségén a következő találkozóra, a versenyek időpontjának és helyének, valamint a jelentkezési címnek a közlése a Magyar Természetbarát Szövetség eseménynaptár szerkesztőségével a tárgyévet megelőző év szeptember 30-ig, minősítő tájékozódási futó verseny rendezése esetén a verseny adatainak a közlése a Magyar Tájékozódási Futó Szövetség versenybizottságával a tárgyévet megelőző év szeptember 30-ig, a RB létrehozása: 10 hónappal a találkozó előtt, javaslattétel a TSB-hoz a VB elnöke, az ellenőrző bírók és az értékelő bizottság vezetője személyére: a RB megalakulása után két héttel, a versenyfeladatok kidolgozása és benyújtása a TSB-hoz felülvizsgálatra: 4 hónappal a versenyek előtt, 14
15 a versenyfelhívás (kiírás, előzetes tájékoztató) kiadása és megküldése a villamosenergia-ipari szervezetekhez: 5 hónappal a versenyek időpontját megelőzően, a versenyértesítő (végleges tájékoztató) kiadása és megküldése a jelentkező szervezeteknek: legkésőbb 2 hónappal a versenyek időpontját megelőzően, a résztvevők személy szerinti benevezése a versenytagozatokra és kategóriákra: másfél hónappal a VOTT előtt, a versenykiírásban esetleg előirányzott speciális kötelező irodalom, egyéb versenysegédlet megküldése a véglegesen benevezett csapatok részére: legkésőbb 1 hónappal a verseny időpontját megelőzően, általános tájékoztató kiadása a versenyzőknek: a versenyt megelőző napon, a versenyutasítás (menetutasítás) kiadása a versenyzőknek a verseny előtt a felkészüléshez szükséges idő figyelembe vételével, eredményhirdetés: minden versenytagozatnak a találkozó záróünnepségén, eredményértesítő kiadása és megküldése minden résztvevő társaságnak: az eredményhirdetést követő egy hónapon belül, a résztvevő társaságok pedig kötelesek a kellő számú példányban sokszorosított eredményértesítővel az általuk benevezetteket tájékoztatni, zárójelentés a TSB részére: 2 hónappal a találkozó után A versenyek lebonyolítási rendje A VOTT-ot a tárgyév hetében az iparági általános versenynaptárral összhangban kell megrendezni. Ettől eltérni csak elháríthatatlan akadály esetén (pl. szállás hiányában) a VSB egyetértésével lehet. A versenyek időpontját úgy kell meghatározni, hogy az egyes tagozatokban való részvételt bármely benevezett versenyző számára korlátozás nélkül lehetővé tegye, beleértve a versenyek közötti legalább két óra pihenő időt. Továbbá a versenyek időpontja és az eredményhirdetés között biztosítandó a versenybíróság, illetve az értékelő bizottság és az ellenőrző bíró(k) számára a szakszerű és ellenőrzött eredmény feldolgozására, összesítésére, a versenyeredmény kihirdetésére szükséges iratok, hirdetmények elkészítéséhez szükséges idő. Az időrendet, és minden lehetséges versenyző egyenlő részvételi esélye érdekében a szállás és az egyéb szolgáltatások igénybevételi lehetőségét a versenykiírásban egyértelműen közölni kell (pl. csütörtöki érkezés, helyfoglalás, vacsora stb.). 15
16 3.6. Tapasztalatátadás A tárgyévi rendező szerv igényelheti az előző évi VOTT rendezőjétől a rendezés tapasztalatainak átadását személyes konzultáció, illetve dokumentumok szolgáltatása keretében. Ehhez a TSB szervezéssel és szükség szerinti közreműködéssel segítséget nyújt. 16
17 4. A R É S Z V É T E L F E L T É T E L E I 4.1. A versenyek résztvevői a villamosenergia-iparág alkalmazottai, nyugdíjasai és tisztségviselői, a fent említett alkalmazottak, nyugdíjasok, tisztségviselők közvetlen családtagjai, (szülő, gyermek, nagyszülő, unoka, házastárs, élettárs, testvér) a rendező szerv által meghívottak. A rendező szerv a meghívottak körét a TSB-vel előzetesen egyeztetni köteles, vitás esetben a VSB dönt. A VSB a meghívottak körét illetően megszorítással élhet, illetve javasolhatja a meghívás mellőzését, amennyiben a versenyek tisztaságát vagy lebonyolításának zavartalanságát a meghívás veszélyeztetné (pl. túl nagy tömegű résztvevő, színvonal csökkenés) A versenyeken való részvétel feltételei minden résztvevőre egyenlők A versenyekre a versenyfelhívásban megadott módon a társaságok jelentkeznek, megadva az általuk benevezendő versenyzők létszámadatait. A jelentkezés alapján a versenyzőket név szerint a versenyértesítőben meghatározott formában és tartalommal a társaságok nevezik be. A jelentkezéskor közlik az általuk megbízott személy nevét, aki az egész csoportot képviseli a rendező szerveknél és a VB-nál. A 4.1 szerinti körből bárki benevezhető, aki a versenyfeladatok teljesítését megfelelő egészségi állapotában vállalja, szellemileg és fizikailag képes felkészülni. A versenyzőket a nevezéskor a feltételek teljesítése tekintetében a benevező társaság igazolja. A rajtnál, a verseny közben és a célnál a versenybírók feladata a személyazonosság vizsgálata. A rajttól a célig a versenyzőt a versenyzőkarton igazolja, illetve célbaérkezés után a rendezők kérésére köteles fényképes igazolványát bemutatni A résztvevők egyénileg vállalják a találkozón és a versenyeken való részvétellel járó fegyelmet, a szabályok betartását, a balesetek elkerülésére való fokozott törekvést Nem lehet versenyző, aki a találkozóval kapcsolatos bármely tevékenységével összefüggésben versenyen kívül tudomást szerezhet a versenyfeladatokról és azok megoldásáról. Ilyenek többek között a rendezőbizottság és a versenybíróság tagjai, a technikai személyzet, továbbá az ellenőrző bírók A versenyzők magatartása a versenypályán. 17
18 A versenyzők a versenypályán csak csapatban versenyezhetnek (kivéve a D, E, F tagozat egyéni versenyeit). Az időmérés csak akkor tehető meg, ha a csapat minden tagja jelen van. A versenybíróság jogosult bármely ellenőrző pontra ellenőröket telepíteni. Az ellenőr a pontérintést csak a teljes létszámú csapatnak engedi igazolni, osztott útvonalon az arányos csapatrésznek. Az ellenőr jogosult a versenyzőkartont elkérni, a csapat tagjait név szerint ellenőrizni, észrevételeit a kartonra aláírással és időponttal feljegyezni Az ellenőrző pontok érintésének rendjét a versenybíróság a menetutasításban írja elő. Az attól való eltérés az értékelés előre megadott szabályai szerint hibaponttal értékelendő A versenyzők saját csapatukon kívül más csapat tagjaival a rajt és a cél között a versenyre vonatkozó beszélgetést nem folytathatnak, arra vonatkozó információt, útbaigazítást nem kérhetnek és nem adhatnak. (Ez természetesen az azonos társaság által indított bármelyik másik csapatra is vonatkozik.) A versenyzők a bajbajutott, balesetet szenvedett társaikat kötelesek segíteni. A segítségnyújtás az egészség, a testi épség és az élet védelmére, vagy különösen nagy kár elhárítására irányul, de nem szolgálhat a feladatok megoldásában vagy a verseny folytatásában való segítésre A versenyzők kötelesek óvni az élővilágot, az épített környezetet, a műemlékeket, a vadászati, turista és egyéb létesítményeket, továbbá őrizni a táj csendjét és tisztaságát. Fokozottan őrizkedni kell a tüzet okozó tevékenységtől. Tűz vagy tűzveszély észlelésekor azonnal gondoskodni kell az emberek veszély környezetéből való mentéséről, illetve az attól való távoltartásáról, a tűzoltók és a rendőrség értesítéséről, továbbá meg kell szervezni a tűz lokalizálását és oltását A rajtba érkezéstől a cél elhagyásáig (versenyzőkarton leadása) a versenyzők rádiótelefont (vagy más elektronikus hírközlő és tájékozódási eszközt) nem használhatnak, kivéve a versenybírósághoz vagy a rendező szervhez irányuló, a 4.6.4, és pontban leírt célú üzenetek továbbítását. A versenyzőket a verseny előtt írásban kell tájékoztatni azokról a helyekről és lehetőségekről, ahol és ahogyan segítséget kérhetnek baleset, tűz vagy egyéb veszély esetén A személyi versenyfelszerelés A versenyző a versenyen köteles a balesetveszély csökkentése érdekében jó állapotban lévő, a közízlést nem sértő és a sportágnak megfelelő (sport-) öltözékben részt venni. 18
19 A sportági általános szabályoknak megfelelő felszerelésről amelyet a versenyértesítőben a versenybíróság előírt a versenyző személyesen köteles gondoskodni (pl. tájoló, óra, rajzeszköz stb.) A versenyzők a versenyen a rajttól a célig a versenybíróság által előírt és rendelkezésre bocsátott megkülönböztető jelzést (rajtszám, jelvény stb.) az előírásnak megfelelően kötelező viselni. Amennyiben külön előírás másként nem rendelkezik, ajánlott a ruházaton jól láthatóan a találkozó jelvényét viselni Részvétel az állandó versenyeken A tagozat (terepverseny): 4 fős csapatban (7. pont), B tagozat (városismereti verseny): 2 fős csapatban (8. pont), C tagozat (összesített verseny): az A és B tagozati versenyen részt vett, a benevező társaság által a személy szerinti benevezéskor egymáshoz kapcsolt A és B tagozatú egy-egy csapat, 6 fő (9. pont), D tagozat (tájékozódási futó verseny): egyénileg (10. pont), E tagozat (rádiós éterverseny): a 11. pont szerint, F tagozat (szenior tájékozódási terepverseny): a 12. pont szerint, G tagozat (legeredményesebb társaság verseny): a 13. pont szerint. Nevezés: A, B, C, D, E és F tagozati csapatot (versenyzőt) lehet nevezni a csapat tagjainak nevével és életkorával. A nevező szerv a csapat egy tagját felelős csapatvezetőnek a nevezéskor név szerint jelenti be. Csapatonként 1-1 tartalék versenyző nevezhető. A benevezetett csapat összetételétől eltérni csak a verseny színhelyén, a versenyértesítő szerinti jelentkezéskor való bejelentés elfogadása alapján lehet. Tartalékversenyzőt a rajthelyen való megjelenéskor lehet bejelenteni és indítani Életkor: é=v-sz, ahol é: életkor a verseny szempontjából, v: a verseny éve, sz: születési év A C tagozatokon belül nevezni lehet S, azaz szenior kategóriába. Az S kategóriájú csapat minden tagja legalább 45 éves. N, azaz női kategóriába. Az N kategóriájú csapat minden tagja nő, életkori megkötés nélkül. I, azaz ifjúsági kategóriába. Az I kategóriájú csapat minden tagja legfeljebb 18 éves. 19
20 CS, azaz családi kategóriába. A CS kategóriájú csapat tagjai között legalább egy család három tagja van. Családtagok: legalább egy szülő két gyermekével vagy két szülő egy vagy két gyermekével, illetve nagyszülő(k) unokáikkal, akiket a benevező társaság ekként nevez be. (A gyermekek felnőtt korúak is lehetnek.) A csapatok mindazon kategóriákba benevezhetők, amelyek fenti feltételeinek megfelelnek. (Pl. egy N csapat indulhat az S vagy az I kategóriában, valamint a CS kategóriában is!) A D tagozatba a versenyzőket a versenyfelhívásban megadott és a tájékozódási futás országos versenyszabályzatának megfelelő kategóriákba lehet nevezni Az E tagozatba a 11. pont szerint, az F tagozatba a 12. pont szerint lehet nevezni. A G tagozatban a versenyzőket benevező társaságok külön benevezés nélkül értékelésre kerülnek A rendezőség azokat a tagozatokat illetve azokat a kategóriákat köteles megrendezni és értékelni, amelyekbe legalább öt benevezett versenyző (csapat) indítható, illetve versenyzett. Kellő számú induló hiányában a díjak kiadásáról a VB dönt Értékelés és díjazás Az értékelő bizottság a versenyfeladatok teljesítését a következők szerint értékeli. Az A és a B tagozatban a versenyutasításban közölt, illetve az ott hivatkozott szabályok szerint csapatonként értékel és állapítja meg a helyezési sorrendet (részletesen lásd a 7.9 és 8.7 pontban). A C tagozatba benevezett csapatok az A. és a B. tagozatban elért helyezési számai összege szerint kerülnek a C tagozat helyezési listájára (részletesen lásd a 9. pontban). Külön listán is meghatározásra kerülnek a CS, az I, az S és az N. kategóriájú csapatok helyezései, a tagozatokra érvényes szabály szerint. A D tagozat versenyzőinek helyezési sorrendjét a tájékozódási futás országos versenyszabályzata szerint kell kategóriánként megállapítani és kihirdetni. A D tagozat versenyzői ezen kívül a benevező szerv neve szerinti csapatot alkotnak. A csapat eredményét 10.5 pont szerint kell értékelni. Az E,a F és az G tagozat versenyének az értékelése a pontok szerint történik. 20
MAGYAR TERMÉSZETJÁRÓ SZÖVETSÉG Verseny Szakbizottság A évi Országos Természetjáró Tájékozódási Egyéni Bajnokság (OTTEB) kiírása
MAGYAR TERMÉSZETJÁRÓ SZÖVETSÉG Verseny Szakbizottság A 2013. évi Országos Természetjáró Tájékozódási Egyéni Bajnokság (OTTEB) kiírása Az MTSz Verseny Szakbizottsága (a továbbiakban: VSzB) a természetjárók